Iste articlo ye sobre una cinta d'acción estausunidense de 2013; ta atros usos, se veiga The Last Stand.

The Last Stand (títol orichinal en anglés, en aragonés A zaguer batalla, enguerada en Aragón con o títol en castellano de El último desafío, en aragonés O zaguer desafío) ye una cinta de cine estausunidense de l'anyo 2013 de cine d'acción dirichida por Kim Jee-woon seguntes un guión orichinal d'Andrew Knauer, con una banda sonora orichinal de Mowg, una dirección de fotografía de Kim Ji-yong y una producción cinematografica de Lorenzo di Bonaventura ta la suya productora cinematografica Di Bonaventura Pictures. Fan parte de l'elenco d'a cinta, entre d'atros, os actors Arnold Schwarzenegger, Forest Whitaker, Johnny Knoxville, Rodrigo Santoro, Jaimie Alexander, Luis Guzmán, Eduardo Noriega, Peter Stormare, Zach Gilford, y Genesis Rodriguez.

The Last Stand s'ambienta en epoca actual d'a cinta (2013) en Arizona, Las Vegas (Nevada), Los Angeles (California) y Nuevo Mexico y conta cómo Ray Owens, un viello sheriff que d'antes mas heba estau miembro d'a Brigada anti-drogas en a Policía de Los Angeles, se troba en bel meyo d'una fuchida d'un perigloso narcotraficant mexicano que preba de plegar en a muga d'o suyo país ta evitar a garchola. O "sheriff" Owens, tanimientres, no conta con prous policías ta fer frent a lo narcotraficant qui, por contra, ye aduyau por os miembros d'a suya banda y mesmo por bel policía corrupto. Lo rodache d'as escenas d'a cinta s'escaició en os estaus de Nevada y Nuevo Mexico.

Elenco
{|class="wikitable sortable" style="font-size: 90%;"
|-
! style="background:#ABD2D0;" | Actor
! style="background:#ABD2D0;" | Papel
! style="background:#ABD2D0;" | Notas
|-
|
| ''|
|}

Se veiga tamién
Cine en 2013.
Cintas de 2013.
The Last Stand (cinta de 2013)